ZMLUVA O DIELO č. .........................

(číslo Zhotoviteľa .............)

uzavretá podľa § 536 a nasl. Zákona č. 513/1991 Zb. Obchodný zákonník v platnom znení a podľa Metodického pokynu CKO č. 12

**Čl.1 Zmluvné strany**

**1. Objednávateľ:** **Duslo, a.s.**

*sídlo:* Administratívna budova, ev. č. 1236, 927 03 Šaľa

*identifikačné číslo:* 35 826 487

*daňové identifikačné číslo:* 2021607984

IČ pre DPH: SK2021607984

*bankové spojenie:* VÚB, a. s. Galanta

*číslo účtu:* 207-132/0200

IBAN: SK 92 0200 0000 0000 0020 7132

SWIFT SUBASKBX

zapísaný v Obchodnom registri Okresného súdu Trnava, oddiel Sa, vložka č. 10393/T

*štatutárny orgán:* Ing. Petr Bláha, podpredseda predstavenstva

Ing. Roman Protuš, člen predstavenstva

*oprávnený rokovať vo veciach zmluvy: Dr. Ing. Peter Németh, vedúci odboru investičnej výstavby*

*e-mail:* [peter.nemeth@duslo.sk](mailto:peter.nemeth@duslo.sk)

*tel. č*. 0918 818 578

vo veciach technických:

e-mail:

*tel. č*.

(ďalej len ako „**Objednávateľ**“)

**Zhotoviteľ: ..................................**

*sídlo:* **..................................**

*identifikačné číslo:* **..................................**

*daňové identifikačné číslo:*  **..................................**

*IČ pre DPH:* **..................................**

*bankové spojenie:* **..................................**

*číslo účtu:* **..................................**

*IBAN:* **..................................**

*SWIFT:* **..................................**

zapísaný v Obchodnom registri **..................................**, oddiel ..., vložka č. .................

*štatutárny orgán:* **..................................**

*oprávnený rokovať vo veciach zmluvy*: **..................................**

*vo veciach technických*: **..................................**

*e-mail:* **..................................**

*tel. č*. **..................................**

(ďalej len ako „**Zhotoviteľ**“)

### Čl.2 Podklady pre uzavretie zmluvy

1. Podkladmi pre uzavretie zmluvy sú súťažné podklady v rámci zákazky s názvom „„**Energetické úspory budov“** zadanej osobou, ktorej poskytne SO 50% a menej finančných prostriedkov z NFP zo dňa .........2019, ktoré tvoria neoddeliteľnú súčasť zmluvy ako Príloha č. 1 zmluvy, a :

* Cenová ponuka Zhotoviteľa č. ................. zo dňa ................., ako výsledok vyhodnotenia ponúk predložených v rámci zákazky, ktorá tvorí Prílohu č.2 tejto zmluvy a je jej neoddeliteľnou súčasťou (ďalej ako „**Cenová ponuka Zhotoviteľa**“). Zmenu dodávateľa, resp. výrobcu špecifikovaných zariadení môže Zhotoviteľ vykonať len na základe písomného súhlasu Objednávateľa. Cenová ponuka Zhotoviteľa obsahuje v spojení s touto zmluvou:
* rozsah dodávok a služieb, ktoré sú predmetom záväzku Zhotoviteľa;
* dodávky a činnosti, ktoré nie sú súčasťou predmetu zmluvy (a teda ani predmetom ponuky) avšak súvisia s realizáciou diela, resp. investičnej akcie Objednávateľa a vzhľadom na zaužívanú technickú prax sú potrebné na riadne vykonanie diela.
* súčinnosť Objednávateľa

1. Zhotoviteľ vyhlasuje, že sa ešte pred podpisom tejto zmluvy oboznámil so všetkými skutočnosťami a podkladmi potrebnými pre stanovenie predmetu zmluvy a vyhlasuje, že nezistil žiadne vady a považuje ich za dostatočné pre stanovenie predmetu zmluvy, ceny a pre realizáciu diela špecifikovaného v Čl.3 tejto zmluvy. Toto ustanovenie nemá vplyv na eventuálny nárok Zhotoviteľa za realizáciu naviac prác v  prípadoch odôvodňujúcich naviac práce za predpokladu, že potreba naviac prác vyplynula z okolností, ktoré Zhotoviteľ nemohol ani pri vynaložení odbornej starostlivosti predvídať.
2. Zhotoviteľ ďalej vyhlasuje, že disponuje potrebnou technológiou a potrebnými finančnými prostriedkami na riadne a včasné vykonanie diela, riadne zistil a oboznámil sa s podmienkami vykonávania diela, potrebným rozsahom prác, s priestormi pre vykonanie diela a s jeho okolím, získal a riadne preveril všetky potrebné informácie v súvislosti s ním, presvedčil sa o stave a povahe priestorov vykonávania diela, vrátane povrchových a podpovrchových podmienok a prípadného dopadu vykonávania diela na životné prostredie, o rozsahu a povahe prác a technológií, nevyhnutných pre vykonanie diela a prístupových a príjazdových cestách na miesto vykonávania diela.
3. Zhotoviteľ potvrdzuje, že s ohľadom na vyššie uvedené získal všetky nevyhnuté povolenia, súhlasy a informácie, nielen pokiaľ ide o riziká, ale aj o všetky ďalšie okolnosti, ktoré môžu mať vplyv na jeho činnosť podľa tejto zmluvy.
4. Dielo, vrátane jeho súčastí, bude vyrobené a namontované v súlade s príslušnými zákonmi a všeobecne záväznými právnymi predpismi a technickými normami Slovenskej republiky, ktoré sa na dielo ako také vzťahujú a ktoré zmluvné strany považujú za záväzné, a ktorých dodržiavanie Zhotoviteľ zabezpečí aj voči jeho subdodávateľom a v súlade s rozhodnutiami štátnych úradov Slovenskej republiky.
5. Dielo a jeho jednotlivé časti musia byť vykonané v súlade so zákonmi a predpismi a technologickými a zdravotnými normami platnými v Slovenskej republike, vrátane zákonov a predpisov týkajúcich sa životného prostredia, hospodárenia s odpadmi atď.
6. Zhotoviteľ vyhlasuje, že všetkých svojich zamestnancov, prostredníctvom ktorých poskytuje plnenie podľa tejto zmluvy, zamestnáva legálne v súlade s príslušnými právnymi predpismi. Rovnako vyhlasuje, že tretia osoba, prostredníctvom ktorej poskytuje plnenie podľa tejto zmluvy, zamestnáva všetkých svojich zamestnancov podieľajúcich sa na plnení tejto zmluvy legálne v súlade s príslušnými právnymi predpismi. Zhotoviteľ sa zaväzuje najneskôr do podpisu tejto zmluvy, poskytnúť Objednávateľovi relevantné doklady o legálnom zamestnávaní svojich zamestnancov, prostredníctvom ktorých poskytuje plnenie podľa tejto zmluvy; v prípade nových zamestnancov najneskôr do 5 dní pred začatím vykonávania prác v rámci predmetu zmluvy. V prípade nesplnenia povinnosti predložiť doklady o legálnom zamestnávaní v lehote uvedenej v predchádzajúcej vete a/alebo v prípade, ak sa vyhlásenie Zhotoviteľa uvedené v prvej vete tohto ustanovenia ukáže ako nepravdivé, Objednávateľ si vyhradzuje právo na odstúpenie od tejto zmluvy pre podstatné porušenie zmluvy.  Nárok Objednávateľa na náhradu škody týmto nie je dotknutý. Zhotoviteľ sa zaväzuje do 7 pracovných dní od výzvy Objednávateľa nahradiť Objednávateľovi všetky náklady spojené  so zaplatením pokuty Objednávateľovi za porušenie zákazu prijať službu, ktorú mu poskytuje Zhotoviteľ prostredníctvom fyzickej osoby, ktorú nelegálne zamestnáva.

### Čl.3 Predmet zmluvy

1. Predmetom zmluvy je záväzok Zhotoviteľa vykonať pre Objednávateľa riadne a včas dielo tak, ako je touto zmluvou špecifikované, poskytnúť ďalšie plnenia uvedené v tejto zmluve o dielo a previesť za podmienok nižšie uvedených na Objednávateľa vlastnícke právo k dielu. Objednávateľ sa zaväzuje pri realizácii diela riadne spolupôsobiť a Zhotoviteľovi za riadne a včas vykonané dielo, resp. jeho častí zaplatiť cenu v zmysle čl. 4 zmluvy, a to za podmienok a v termínoch dohodnutých touto zmluvou.
2. Zhotoviteľ sa zaväzuje na vlastné nebezpečenstvo, vlastnú zodpovednosť a vo vlastnom mene k realizácii všetkých prác, dodávok a služieb realizácie zákazky s názvom „**Energetické úspory budov“** investičnej akcie Objednávateľa „Znižovanie energetickej náročnosti výroby v spoločnosti Duslo a.s.**“** a to v rozsahu špecifikovanom v Čl.2 tejto zmluvy (ďalej len „dielo“). Dielo bude čiastočne financované z Fondov EÚ, OP KŽP v rozsahu nenávratného finančného príspevku pre náklady definované ako oprávnené výdavky. Dielo je členené na nasledovné časti:
   1. Časť diela vykonaná v roku 2020 pre objekty 32-32 a 33-06 v rozsahu Cenovej ponuky Zhotoviteľa – Príloha č. 2 tejto zmluvy (ďalej iba ako „1. časť diela“).
   2. Časť diela vykonaná v roku 2021 tvoria zostávajúce objekty 14-07, 23-11, 44-04 a 52-07 v rozsahu Cenovej ponuky Zhotoviteľa – Príloha č. 2 tejto zmluvy (ďalej iba ako „2. časť diela“).
3. Ak dôjde v priebehu realizácie diela k Objednávateľom vyvolanej zmene oproti dokumentácii uvedenej v bode 1. čl.2 tejto zmluvy predloženej Objednávateľom, zaväzujú sa zmluvné strany uzavrieť písomný dodatok k tejto zmluve, ktorého obsahom bude predmet - rozsah, úprava ceny diela, termín realizácie a úprava ostatných dotknutých ustanovení tejto zmluvy v rozsahu primeranom novovzniknutým skutočnostiam. Požiadavku na uzavretie dodatku predloží Zhotoviteľ do 7 pracovných dní odkedy sa dozvedel o zmene na kontrolnom dni alebo návrhu zmeny, špecifikácie jej obsahu a rozsahu zmeny pred začatím požadovaných zmien, a to predložením návrhu Zmenového listu Objednávateľovi formou e-mailu. Zhotoviteľ v primeranej lehote pred vykonaním všetkých naviac prác, vykoná ich súpis, ocenenie v dôsledku zmeny a prípadný návrh na zmenu termínu ukončenia diela a takto ich predloží Objednávateľovi na odsúhlasenie formou zmenového listu, ktorého vzor tvorí prílohu č. 6 tejto zmluvy. V prípade neakceptovania návrhu Zhotoviteľa na zmenu ceny diela a/alebo návrhu na zmenu termínu ukončenia diela a/alebo iných podmienok vykonávania naviac prác Objednávateľom, bude mať táto skutočnosť za následok možnosť ukončenia tejto zmluvy formou odstúpenia od zmluvy Objednávateľom. Odstúpenie od zmluvy musí byť vykonané písomne, podpísané oprávnenými zástupcami Objednávateľa a doručené Zhotoviteľovi, pričom účinky odstúpenia nastávajú dňom jeho doručenia druhej zmluvnej strane. Takéto odstúpenie od zmluvy sa nepovažuje za porušenie zmluvy zo strany Objednávateľa a nezakladá nárok Zhotoviteľa na náhradu škody. Objednávateľ sa zaväzuje vyjadriť k zmenovému listu do 5 pracovných dní odo dňa jeho predloženia Zhotoviteľom. Objednávateľ a Zhotoviteľ budú v dobrej viere rokovať o stanovení ceny aplikovateľnej pre zmenu, pričom jednotkové ceny Zhotoviteľa nesmú byť vyššie ako jednotkové ceny uvedené v Cenovej ponuke Zhotoviteľa. V prípade, ak Cenová ponuka Zhotoviteľa nebude obsahovať jednotkové ceny naviac prác, tieto jednotkové ceny naviac prác nesmú byť vyššie ako obvyklé jednotkové ceny v čase vykonávania zmeny a pre obdobné činnosti, ktoré sú predmetom vykonávanej zmeny a za podmienok obdobných podmienkam tejto zmluvy. Po písomnom odsúhlasení naviac prác v zmenovom liste je Objednávateľ povinný zaslať návrh dodatku pred jeho podpisom oboma zmluvnými stranami Riadiacemu orgánu/Sprostredkovateľskému orgánu pre OP KŽP (ďalej len RO/SO) na kontrolu. Po vypracovaní správy z kontroly a konštatovaní súhlasu s podpísaním tohto dodatku zo strany RO/SO a následnom uzatvorení písomného dodatku k zmluve, má Zhotoviteľ právo na realizáciu naviac prác a na ich úhradu. Úhrada ceny odsúhlasených naviac prác je podmienená uzatvorením písomného dodatku k zmluve. V prípade, že Zhotoviteľ vykoná Objednávateľom písomne neodsúhlasené naviac práce a/alebo z dôvodov výlučne na strane Zhotoviteľa nedôjde k uzatvoreniu príslušného dodatku k tejto zmluve, má sa za to že všetky náklady Zhotoviteľa na realizáciu naviac prác budú považované za súčasť pôvodne dohodnutej ceny podľa čl. 4 tejto zmluvy.
4. Zhotoviteľ vyhlasuje, že vykoná dielo riadne a včas, v súlade s podkladmi uvedenými v Čl.2 tejto zmluvy. Dielo bude vykonané v maximálnej možnej kvalite, minimálne však v kvalite zodpovedajúcej platným a doporučeným STN, resp. EN, ktoré sa týmto pre obe strany stanovujú ako záväzné.
5. Technické podmienky sú vymedzené:

* Súťažnými podkladmi – Príloha č. 1 tejto zmluvy
* Cenovou ponukou Zhotoviteľa, ktorá tvorí Prílohu č. 2 tejto zmluvy
* STN, resp. EN, ktoré sa na riadne vykonanie diela vzťahujú

1. Záväzok Zhotoviteľa vykonať dielo kompletne, v termíne a funkčné, je splnený písomným prevzatím diela, všetkých jeho častí, Objednávateľom podľa čl. 9 tejto zmluvy.
2. Zhotoviteľ má právo zabezpečiť dodávky, práce a/alebo služby ako subdodávky s podmienkou, že takéto časti diela budú dodané v rozsahu a kvalite podľa zmluvy a že Zhotoviteľ za ne zostane priamo zodpovedný Objednávateľovi. Zhotoviteľ zodpovedá za unifikáciu technických noriem svojich a technických noriem svojich subdodávateľov s podmienkami platnými u Objednávateľa. Prípadné odchýlky budú písomne odsúhlasené oboma zmluvnými stranami.
3. Ak má Zhotoviteľ v úmysle čiastočne zadať svoju prácu ďalším čiastkovým dodávateľom/subdodávateľom, ako aj autorom a výrobcom jednotlivých častí diela (ďalej len „subdodávatelia“), môže tak urobiť iba s predchádzajúcim písomným súhlasom Objednávateľa. Zhotoviteľ zaviazaný z tejto zmluvy je povinný počas jej platnosti oznamovať Objednávateľovi akúkoľvek zmenu údajov týkajúcu sa subdodávateľov, a to písomnou formou najneskôr 15 dní pred dňom uskutočnenia zmeny. Zhotoviteľ za plnenie subdodávateľov nesie zodpovednosť v plnom rozsahu tak, ako keby dielo vykonával sám. Ak Zhotoviteľ použije na dielčie dodávky predmetu zmluvy subdodávateľov, zoznam týchto subdodávateľov, identifikačné údaje o každom zo subdodávateľov tvoria neoddeliteľnú súčasť zmluvy ako príloha č. 10 tejto zmluvy. Obsahom vyššie uvedenej prílohy k zmluve je zoznam všetkých subdodávateľov, ako aj autorov a výrobcov jednotlivých častí diela. Ak nie je niektorý zo subdodávateľov, autorov a výrobcov jednotlivých častí diela známy v okamihu podpisu zmluvy, jeho doplnenie do zoznamu je možné iba dodatkom ku zmluve. Pokiaľ Zhotoviteľ nedodrží dohodnutý záväzok uvedený v prvej vete tohto bodu, považuje sa to za podstatné porušenie zmluvných podmienok. Objednávateľ je oprávnený žiadať zaplatenie zmluvnej pokuty vo výške 20% z ceny diela. Tým nie je dotknutý nárok Objednávateľa na náhradu škody. Zmluvná pokuta sa nezapočítava na náhradu škody.
4. Zhotoviteľ je povinný v zozname subdodávateľov uviesť údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia (ďalej „Údaj“). Zoznam subdodávateľov bude tvoriť prílohu č. 10 tejto zmluvy.
5. Zhotoviteľ v zozname subdodávateľov zároveň vyhlási, že všetci uvedení subdodávatelia sú oprávnení poskytovať službu, ktorá je predmetom subdodávky; sú spôsobilí, odborní a majú dostatočné skúsenosti s realizovaním prác uvedených v subdodávke.
6. Subdodávateľ, ktorého navrhuje Zhotoviteľ na plnenie tejto zmluvy, musí byť zapísaný v registri partnerov verejného sektora podľa osobitného predpisu - Zákon 315/2016 Z. z. o registri partnerov verejného sektora a o zmene a doplnení niektorých zákonov, ak má povinnosť zapisovať sa do registra partnerov verejného sektora.

**Čl.4 Cena diela**

1. Zmluvné strany sa dohodli na celkovej cene diela podľa Čl.3 tejto zmluvy v celkovej výške **..........,- EUR bez DPH (slovom ..................... EUR),** z toho:
   1. cena 1. časti diela je vo výške ............................... EUR (slovom: ........................ eur) bez DPH (ďalej iba ako „cena 1. časti diela“)
   2. cena 2. časti diela je vo výške ............................... EUR (slovom: ........................ eur) bez DPH (ďalej iba ako „cena 2. častí diela“)

Rozsah ceny a jednotlivé položky sú uvedené v cenovej ponuke – príloha č. 2 (ďalej spoločne iba ako „cena diela“). K uvedenej cene diela bude pripočítaná príslušná DPH v zmysle platnej legislatívy v deň vzniku daňovej povinnosti.

1. Táto cena diela je pevná a nemenná a obsahuje všetky náklady nutné pre celkovú realizáciu diela v rozsahu tejto zmluvy a Cenovej ponuky Zhotoviteľa, a ktoré mohol Zhotoviteľ pred jej podpisom pri vynaložení odbornej starostlivosti predpokladať. Táto cena diela je zmluvnými stranami považovaná v rozsahu predmetu zmluvy za cenu konečnú a akékoľvek úpravy môžu nastať len na základe písomného dodatku podpísaného oprávnenými zástupcami zmluvných strán k tejto zmluve.
2. V prípade dodatočných požiadaviek Objednávateľa, ktoré vyvolajú nevyhnutné naviac práce, budú tieto zmeny riešené v rámci písomných dodatkov k tejto zmluve postupom v zmenovom konaní podľa čl. 3 bod 3. tejto zmluvy. Zmenami podľa tohto bodu sa rozumejú práce Objednávateľom dodatočne požadované.
3. V prípade, ak dôjde k zmene zákonov alebo iných všeobecne záväzných právnych predpisov a táto zmena bude mať podstatný a preukázateľný vplyv na cenu diela, zmluvné strany sa zaväzujú uzavrieť písomný dodatok k tejto zmluve, v ktorom primerane upravia dojednanú cenu diela v nadväznosti na začiatok účinnosti predmetnej zmeny v súlade s postupom uvedeným v čl. 3. bod 3. tejto zmluvy.
4. Bez ohľadu na vyššie uvedené, sa zmluvné strany dohodli, že plnenie podľa tejto zmluvy nepresiahne v roku 2020 sumu vo výške 600 000,- EUR bez DPH (slovom: šesťstotisíc eur) vrátane prípadných naviac prác (ďalej iba ako „maximálna ročná cena diela“).

Zhotoviteľ je povinný vykonávanie diela, resp. prác na diele alebo jeho časti zastaviť (prerušiť) v prípade, ak plnenie na základe čiastkových faktúr a Protokolu podľa bodu 2. čl. 5 dosiahne maximálnu ročnú cenu diela. Zhotoviteľ je oprávnený pokračovať vo vykonávaní diela alebo jeho častí počnúc 01.01. kalendárneho roka, nasledujúceho po kalendárnom roku, v ktorom bola dosiahnutá maximálna ročná cena diela a vykonávanie prác na diele prerušené.

Pre vylúčenie pochybností sa má za to, že o dobu, o ktorú bolo potrebné vykonávanie diela, resp. jeho častí prerušiť, sa nepredlžuje lehota určená na jeho vykonanie. Zhotoviteľ zároveň nemá nárok na úhradu nákladov spojených s prerušením vykonávania diela, resp. jeho častí. Prerušenie vykonávania diela, resp. jeho častí nezakladá nárok Zhotoviteľa na úhradu nákladov spojených s vykonávaním diela, resp. jeho častí.

Zhotoviteľ je povinný prispôsobiť všetky práce, dodávky a činnosti, ktoré sú predmetom plnenia podľa tejto zmluvy, ich rozsah, dohode zmluvných strán o maximálnej ročnej cene diela podľa tohto bodu zmluvy. Zmluvné strany zároveň vyhlasujú, že prerušenie vykonávania diela, resp. jeho častí a/alebo stanovenie maximálnej ročnej ceny, resp. okolností z toho vyplývajúce a/alebo s tým súvisiace, nezakladajú nárok na uplatnenie postupu podľa čl. 3 bodu 3. tejto zmluvy, na zmenu termínov vykonávania diela, na zmenu ceny diela, resp. jeho častí alebo na zmenu iných podmienok vykonávania diela a uzatvorenie písomného dodatku.

Týmto nie je dotknutá povinnosť Zhotoviteľa vykonať dielo riadne a včas a podľa podmienok tejto zmluvy.

**Čl.5 Platobné podmienky**

1. Zmluvné strany sa dohodli, že Zhotoviteľ do začatia realizácie prác, ktoré sú predmetom plnenia, najneskôr však oproti prvej platbe ceny diela, resp. jej častí, predloží Objednávateľovi renomovanou bankou vystavenú bankovú záruku za dobré prevedenie diela ako celku, v prospech Objednávateľa, vo výške 10 % z ceny diela, s platnosťou do odovzdania a prevzatia diela ako celku bez vád a nedorobkov (do odovzdania a prevzatia poslednej časti diela). Vzor bankovej záruky za dobre prevedenie diela písomne odsúhlasený Objednávateľom tvorí prílohu  č. 4 tejto zmluvy.
2. Jednotlivé časti ceny diela podľa bodu 1.1. a 1.2. čl. 4 zmluvy budú uhradené samostatné, pričom sa zmluvné strany dohodli, že cenu diela podľa čl. 4 bodu 1. zmluvy, resp. jednotlivé časti ceny diela podľa bodov 1.1. a 1.2. čl. 4 tejto zmluvy, bude Objednávateľ uhrádzať Zhotoviteľovi na základe čiastkových faktúr vystavených Zhotoviteľom na základe Objednávateľom vopred odsúhlaseného protokolu skutočne vykonaných prác a dodávok (ďalej len „Protokol“) podľa cenovej ponuky Zhotoviteľa podľa platobného harmonogramu, ktorý tvorí prílohu č. 3 k tejto zmluve pre jednotlivé častí ceny diela .

Splatnosť faktúr podľa tejto zmluvy je 60 dní od ich doručenia Zhotoviteľom Objednávateľovi.

1. Zmluvné strany sa dohodli, že podkladom pre vystavenie faktúry je Objednávateľom vopred odsúhlasený Protokol. Zhotoviteľ predloží Objednávateľovi Protokol pre fakturované práce, ktoré sú predmetom plnenia podľa tejto zmluvy Objednávateľovi a Objednávateľ sa vyjadrí k Protokolu do 3 (troch) pracovných dní odo dňa jeho predloženia Zhotoviteľom. Zhotoviteľ je následne oprávnený fakturovať len položky, ktoré boli Objednávateľom odsúhlasené. Neuznané položky je Zhotoviteľ oprávnený fakturovať až potom, čo budú odsúhlasené zo strany Objednávateľa.
2. Zmluvné strany sa dohodli, že Objednávateľ nie je povinný uskutočniť úhradu ľubovoľnej faktúry alebo jej častí, ako náhle úhrn zaplatených faktúr dosiahne čiastku rovnajúcu sa 90 % z príslušnej časti ceny diela v zmysle bodu 1.1. alebo bodu 1.2. čl. 4. Objednávateľ písomne oboznámi Zhotoviteľa o tom, že pozastavuje úhrady platieb faktúr príslušnej časti ceny diela. Zmluvné strany sa dohodli, že zostávajúca časť (dopočet do 100%) príslušnej časti ceny diela v zmysle bodu 1.1. alebo 1.2. čl. 4. tejto zmluvy bude uhradená Objednávateľom po kumulatívnom splnení nasledujúcich podmienok:
3. odovzdanie a prevzatie príslušnej časti diela v zmysle čl. 9. tejto zmluvy
4. predloženie bankovej záruky za záručnú dobu príslušnej časti diela (pre 1. časť diela podľa bodu 2.1. čl. 3 zmluvy a pre 2. časť diela podľa bodu 2.2. čl. 3 zmluvy samostatne) Zhotoviteľom, vystavenej renomovanou bankou, v prospech Objednávateľa, vo výške 10% z príslušnej časti ceny diela (podľa bodu 1.1. a 1.2. čl. 4 zmluvy), platnej do uplynutia záručnej doby príslušnej časti diela v zmysle tejto zmluvy. Objednávateľom vopred odsúhlasený vzor bankovej záruky tvorí prílohu č. 5 tejto zmluvy. Zmluvné strany sa dohodli, že Objednávateľ je oprávnený si z bankovej záruky za záručnú dobu uplatniť aj nároky Objednávateľa zo zjavných vád príslušnej časti diela uplatnených v protokole o prevzatí častí diela v zmysle čl. 9 tejto zmluvy. Zmluvné strany sa dohodli, že Objednávateľ je oprávnený, v prípade nepredloženia bankovej záruky za záručnú dobu podľa tohto bodu zmluvy Zhotoviteľom, použiť zadržaných (neuhradených) 10% z príslušnej časti ceny diela, podľa tohto bodu 4. čl. 5 zmluvy, na úhradu prípadných sankcií plynúcich zo zmluvy z dôvodu porušenia povinností Zhotoviteľa a/alebo na úhradu prípadnej škody vzniknutej z dôvodu porušenia povinností Zhotoviteľa a/alebo na uspokojenie nárokov Objednávateľa z vád príslušnej časti diela. Objednávateľ sa týmto nedostáva do omeškania s úhradou ceny diela v zmysle tejto zmluvy. Zádržné, resp. jeho nespotrebovaná časť bude Objednávateľom uvoľnené po uplynutí záručnej doby príslušnej časti diela na základe žiadosti Zhotoviteľa. Pre vylúčenie pochybností zmluvné strany uvádzajú, že Zhotoviteľ je povinný predložiť Objednávateľovi dve bankové záruky pre každú časť diela samostatne, tak ako je v tomto bode uvedené.
5. Faktúra musí obsahovať všetky zákonom predpísané náležitosti. V prípade, ak práce, ktoré sú predmetom plnenia podľa tejto zmluvy majú charakter prác podľa § 69 ods. 12 písm. j) Zákona č. 222/2004 Z. z. o dani z pridanej hodnoty v znení neskorší predpisov, faktúra musí obsahovať aj údaje uvedené v písm. a. až c. tohto ustanovenia a Zhotoviteľ je povinný:
6. vo faktúrach uvádzať v zmysle Zákona č. 222/2004 Z. z. o dani z pridanej hodnoty v znení neskorší predpisov slovnú informáciu „prenesenie daňovej povinnosti“
7. vo faktúrach uvádzať sekciu a divíziu (kód) zaradenia stavebnej činnosti ktoré sú fakturované s prenesením daňovej povinnosti podľa aktuálneho prehľadu činností zatriedených podľa štatistickej klasifikácie produktov podľa činností (CPA)
8. vo faktúrach uvádzať názov prác (služby, činností) podľa zmluvy

Nesprávne vystavenú faktúru má Objednávateľ právo vrátiť Zhotoviteľovi s uvedením konkrétnej výhrady, pričom týmto nie je dotknutá zodpovednosť Zhotoviteľa za správne vystavenie faktúry v zmysle Zákona č. 222/2004 Z. z. o daní z pridanej hodnoty. V tomto prípade sa plynutie pôvodnej lehoty splatnosti zastaví, celá lehota splatnosti plynie znova odo dňa vyhotovenia opravenej, alebo novovystavenej faktúry.

1. Povinnosť Objednávateľa zaplatiť za riadne a včas vykonané dielo cenu diela, resp. jej časť je splnená odpísaním fakturovanej sumy z účtu Objednávateľa v prospech účtu Zhotoviteľa uvedený v záhlaví tejto zmluvy.
2. V prípade, že dôjde k zrušeniu tejto zmluvy z dôvodov na strane Objednávateľa, má právo Zhotoviteľ preukázaný dodaný materiál a preukázané práce vykonané ku dňu zrušenia fakturovať Objednávateľovi vo výške skutočne vykonaných prác a vynaložených nákladov po ich odsúhlasení Objednávateľom.
3. Zhotoviteľ vyhlasuje, že ku dňu podpisu zmluvy:

• si je vedomý svojej povinnosti odviesť riadne DPH správcovi dane a zaväzuje sa DPH riadne, včas a v správnej výške z predmetného obchodu odviesť, ak sa neuplatní prenesenie daňovej povinnosti v zmysle § 69 ods. 12 písm. j) Zákona č. 222/2004 Z. z. o dani z pridanej hodnoty v znení neskorších predpisov

• je v ekonomicky dobrej kondícii a nemá vedomosť o tom, že by bol osobou, proti ktorej by bolo vedené exekučné, konkurzné alebo reštrukturalizačné konanie, nevedie žiadny súdny spor, v ktorom by neúspech viedol k záväzku, ktorého splnenie by bolo nemožné alebo by hospodársky destabilizovalo Zhotoviteľa,

• nemá vedomosť o tom, že by bol osobou ohrozenou vstupom do konkurzného alebo reštrukturalizačného konania,

• riadne a včas plní všetky svoje splatné záväzky a nenastali u neho dôvody na zrušenie registrácie podľa § 81 ods. 4 písm. b) druhého bodu Zákona o DPH

• nie je vedený v zozname platiteľov DPH, u ktorých nastali dôvody na zrušenie registrácie, vedenom Finančným riaditeľstvom Slovenskej republiky,

• účet Zhotoviteľa, ktorý pre obchodné operácie podľa tejto zmluvy uviedol v záhlaví tejto zmluvy je účtom, ktorý je oznámený miestne a funkčne príslušnému správcovi dane.

Zhotoviteľ sa zaväzuje zaplatiť zmluvnú pokutu vo výške 30 % zo sumy DPH z celkovej ceny diela v zmysle tejto zmluvy, ak neoznámi Objednávateľovi v lehote do 10 dní, že nastali skutočnosti, ktoré by sa mohli priamo alebo nepriamo dotknúť obsahu vyhlásenia podľa predchádzajúceho odseku alebo by mohli mať priamy alebo nepriamy vplyv na obsah vyhlásenia v predchádzajúcom odseku. Zaplatením zmluvnej pokuty nie je dotknutý nárok Objednávateľa na náhradu škody spôsobenej porušením oznamovacej povinnosti Zhotoviteľa. Zmluvná pokuta sa nezapočítava na náhradu škody.

1. V prípade, ak bude Objednávateľ v omeškaní s uhradením už splatných faktúr ceny diela o viac ako 15 pracovných dní, má Zhotoviteľ právo pozastaviť realizáciu diela o dobu tohto omeškania výhradne na strane Objednávateľa. Termín ukončenia diela a s tým súvisiaci termín uvedenia diela do prevádzky sa predlžuje o dobu, po ktorú bol Objednávateľ v omeškaní.

**Čl.6 Miesto a termín plnenia**

1. Zhotoviteľ sa zaväzuje vykonať dielo najneskôr do 14 mesiacov od dátumu nadobudnutia účinnosti zmluvy, a to podľa harmonogramu, ktorý je neoddeliteľnou prílohou č. 3 tejto zmluvy, súčasne sa zhotoviteľ zaväzuje dodržať nasledovné termíny:
2. Práce plánované v r.2020 budú realizované v rámci v objektoch 32-32 a 33-06 v období 04 - 09/2020
3. Práce plánované v r.2021 budú realizované v zostávajúcich objektoch v období 03 - 08/2021

Presné termíny odstávok podľa písm. a) a b) tohto bodu zmluvy budú písomné oznámené Objednávateľom Zhotoviteľovi, najmenej 30 kalendárnych dní vopred. Takto stanovený termín sa považuje za záväzný pre obe zmluvné strany.

1. Miestom plnenia predmetu tejto zmluvy je Duslo, a.s. Šaľa, dodacie podmienky DDP - INCOTERMS 2010**.**

**Čl.7 Spolupôsobenie Objednávateľa**

1. Objednávateľ sa zaväzuje Zhotoviteľovi poskytnúť pre realizáciu diela podľa Čl.3 tejto zmluvy spolupôsobenie uvedené v Cenovej ponuke Zhotoviteľa, ako aj nasledovné spolupôsobenie:

* + 1. Zabezpečiť vstupy pracovníkom a vozidlám Zhotoviteľa na stavenisko až do odovzdania diela ako celku v zmysle čl. 9 tejto zmluvy a skončenia záručnej doby podľa Čl.12, bod 3, a to na náklady Zhotoviteľa;
    2. zabezpečiť prístup na miesto plnenia, a taktiež jeho trvalé sprístupnenie počas celej doby plnenia;
    3. zabezpečiť elektrickú prípojku spĺňajúcu podmienky STN 33 2000-4-41 a v prípade potreby vydať príslušné povolenie na prácu;
    4. odovzdať stavenisko podľa bodu 1. Čl.10 tejto zmluvy v stave spôsobilom pre výkon prác súvisiacich s realizáciou predmetu plnenia.

**Čl.8 Stavebný denník**

1. Zhotoviteľ je povinný viesť stavebný denník ako doklad o priebehu vykonávania diela počas celej realizácie predmetu zmluvy. Do stavebného denníka sa zapisujú všetky skutočnosti rozhodné pre plnenie predmetu tejto zmluvy, predovšetkým údaje o časovom postupe prác a ich akosti. Stavebný denník bude uložený na mieste plnenia tak, aby originál bol k dispozícii vždy na stavbe a kópie stavebného denníka boli určené tak, že jedna kópia je pre Objednávateľa a jedna kópia je pre Zhotoviteľa.
2. Zápisy v stavebnom denníku, ani zápisy z kontrolných dní sa nepovažujú za zmenu tejto zmluvy, slúžia iba ako podklad pre vypracovanie prípadných dodatkov k zmluve.
3. Stavebný denník bude vedený odo dňa odovzdania staveniska až do termínu odovzdania a prevzatia diela Objednávateľom, príp. do doby odstránenia vád a nedorobkov. Zhotoviteľ zabezpečí, aby stavebný denník bol pre Objednávateľa prístupný po celú dobu realizácie diela.
4. Zápisy v stavebnom denníku musia byť vykonávané denne zodpovedným zástupcom Zhotoviteľa. Ďalej môžu zápisy do stavebného denníka robiť iba menovaní zástupcovia Objednávateľa Ing.Michal Teľuch a Ing. Gabriel Guttmann, Zhotoviteľa ..................... a zástupcovia príslušných orgánov štátnej správy.
5. Objednávateľ a Zhotoviteľ sa zaväzujú k vyjadreniu do 3 pracovných dní k vykonanému zápisu v stavebnom denníku.

**Čl.9 Odovzdanie a prevzatie diela**

1. Záväzok Zhotoviteľa vykonať dielo je splnený riadnym vykonaním a prevzatím diela ako celku, tzn. oboch častí diela v zmysle bodu 2.1. a 2.2. čl. 3 zmluvy. Dielo, resp. jeho časť je riadne vykonané, ak bude mať vlastnosti stanovené touto zmluvou, jej prílohami a projektovou dokumentáciou a nebude mať nedostatky alebo vady, ak bude stavenisko (pre príslušnú časť diela) uvedené do stavu podľa príslušnej projektovej dokumentácie, resp. ďalších dojednaní, ak budú odovzdané Objednávateľovi doklady spracované alebo získané Zhotoviteľom, hlavne doklady o predpísaných úspešne vykonaných skúškach a revíziách, atesty a vyhlásenia o zhode vrátane dokumentácie skutočného vyhotovenia diela, resp. príslušnej častí so zapracovanými pripomienkami Objednávateľa a ďalšej dokumentácie nevyhnutnej pre prevádzkovanie diela, resp. jeho príslušnej časti v súlade s platnou legislatívou.
2. Dielo bude odovzdané a prevzaté po jednotlivých častiach samostatne, a to nasledovne:

* odovzdanie a prevzatie 1. časti diela v zmysle bodu 2.1. čl. 3 zmluvy
* odovzdanie a prevzatie 2. časti diela v zmysle bodu 2.2. čl. 3 zmluvy

Riadne vykonané jednotlivé časti diela Objednávateľ prevezme písomným protokolom o prevzatí, po úspešnom vykonaní a ukončení všetkých zákonom predpísaných skúšok a v zmysle tejto zmluvy a technických noriem SR, resp. EU (ďalej len „skúšky“) pre príslušnú časť diela. Zhotoviteľ sa zaväzuje minimálne jeden mesiac pred vykonaním skúšok predložiť Objednávateľovi písomný projekt vykonania skúšok. O priebehu a výsledku odovzdávacieho a preberacieho konania, ktorého súčasťou je úspešné vykonanie dojednaných skúšok, príslušné atesty, revízne správy a pod., spíšu zmluvné strany zápis, v závere ktorého Objednávateľ výslovne uvedie, že príslušnú časť diela preberá.

1. V prípade, že počas skúšok dôjde k prerušeniu výroby preukázateľne z dôvodov na strane Objednávateľa, náklady na opakované skúšky znáša Objednávateľ. V prípade, že počas skúšok dôjde k prerušeniu výroby preukázateľne z dôvodov na strane Zhotoviteľa, náklady na opakované skúšky znáša Zhotoviteľ.
2. K prevzatiu časti diela vyzve Zhotoviteľ Objednávateľa písomne minimálne 3 kalendárne dni vopred. Preberacie konanie bude začaté bezodkladne a bude ukončené preberacím protokolom, podpísaným oprávnenými zástupcami Objednávateľa a Zhotoviteľa.
3. Protokol spísaný zmluvnými stranami pre každú časť diela bude obsahovať predovšetkým:
   * 1. zhodnotenie akosti príslušnej časti diela;
     2. súpis zistených vád a nedorobkov vrátane postupu a záväzných termínov ich odstránenia; ak v protokole nie sú uvedené termíny pre odstránenie vád, platia termíny uvedené v bode 7. čl. 12 tejto zmluvy aj pre zjavné vady uvedené v protokole
     3. dohodu o opatreniach a lehotách;
     4. záznam o nutných, dodatočne požadovaných prácach;
     5. vyhlásenie Objednávateľa, že časť diela preberá, ak nepríde k dohode, tak stanovisko Objednávateľa a Zhotoviteľa;
     6. súpis príloh (zoznam vykonaných skúšok s vyhodnotením jednotlivých skúšok)
     7. zoznam odovzdávanej dokumentácie.

**Čl.10 Stavenisko**

1. Objednávateľ protokolárne odovzdá stavenisko Zhotoviteľovi k bezplatnému užívaniu po dobu realizácie diela, vypratané v nevyhnutnom rozsahu pre výkon rekonštrukcie a schopné užívania za účelom realizácie predmetu plnenia Zhotoviteľa podľa tejto zmluvy. O odovzdaní staveniska bude pri odovzdávaní urobený Zápis o odovzdaní staveniska. Jednotlivé časti staveniska sa budú odovzdávať postupne, po vzájomnej dohode medzi Zhotoviteľom a Objednávateľom.
2. Pri odovzdaní staveniska odovzdá Objednávateľ Zhotoviteľovi odberné miesta pre napojenie el. energie s dostatočnou kapacitou a s príkonom potrebným pre realizáciu diela.
3. Pokiaľ zo zápisu o odovzdaní a prevzatí staveniska vyplynú pre Objednávateľa alebo Zhotoviteľa povinnosti neobsiahnuté v tejto zmluve, zaväzujú sa zmluvné strany splniť ich v lehotách dohodnutých v zápise.
4. Zhotoviteľ sa zaväzuje dodržiavať v priebehu realizácie diela všetky hygienické predpisy, predpisy o požiarnej ochrane a podmienky ochrany životného prostredia a je povinný urobiť opatrenia, aby následkom jeho činnosti (prach, otrasy a pod.) nedošlo ku znehodnoteniu zariadení, stavby alebo skladovaného materiálu.
5. Zhotoviteľ ďalej zabezpečí pravidelnú kontrolu dodržiavania bezpečnostných predpisov v zmysle platnej legislatívy, najmä Nariadenia vlády SR č. 396/2006 Z. z. o minimálnych bezpečnostných a zdravotných požiadavkách na stavenisko v platnom znení a Vyhl. č. 147/2013 Z. z. ktorou sa ustanovujú podrobnosti na zaistenie bezpečnosti a ochrany zdravia pri stavebných prácach s nimi súvisiacich a podrobnosti o odbornej spôsobilosti na výkon niektorých pracovných činností .
6. Zhotoviteľ sa zaväzuje pri vykonávaní diela použiť materiály, výrobky a zariadenia v súlade so všeobecne záväznou právnou úpravou a technickými normami platnými a účinnými v čase uzatvorenia tejto zmluvy, ďalej v súlade s touto zmluvou a jej prílohami,  tendrovou projektovou dokumentáciou. Na písomnú žiadosť Objednávateľa sú zmluvné strany povinné prejednať otázku voľby, zmien a pod. technických zariadení a stavebných materiálov, a ak príde k dohode dojednať aj  úpravu zmluvných podmienok a ceny diela prostredníctvom písomného dodatku k tejto zmluve podpísaného oprávnenými zástupcami oboch zmluvných strán.

Zhotoviteľ je povinný udržiavať na stavenisku poriadok a čistotu, je povinný bezodkladne odstraňovať odpady a nečistoty, ktoré vznikli pri realizácii diela, a to v súlade so zákonom NR SR č. 79/2015 Z. z. o odpadoch a o zmene a doplnení niektorých zákonov v znení neskorších predpisov (ďalej len „zákon o odpadoch“) a stavebným zákonom. Zhotoviteľ je povinný bezodkladne odstraňovať všetky znečistenia a poškodenia komunikácií, ku ktorým dôjde prevádzkou v priebehu realizácie diela, ako to vyplýva z príslušných zákonov.

V prípade, ak pri vykonávaní prác v rámci predmetu tejto zmluvy, vznikne odpad, ktorého zhodnotenie a/alebo zneškodnenie a/alebo iné nakladanie s odpadom (ďalej iba ako „nakladanie s odpadom“) zabezpečuje zhotoviteľ, je zhotoviteľ povinný najneskôr do 2 pracovných dní pred nakladaním s týmto odpadom oznámiť objednávateľovi názov a kategóriu tohto odpadu podľa platného katalógu odpadov, spôsob ďalšieho nakladania s odpadom prípadne ďalšie informácie preukazujúce spôsob nakladania s týmto odpadom, ako aj miesto, kde bude tento odpad odovzdaný na ďalšie nakladanie s ním. Informácie budú oznámené mailom resp. telefonicky na adresu [michal.mako@duslo.sk](mailto:michal.mako@duslo.sk), tel. č. 0917/500 520 pre pracovisko Šaľa. Odpad môže byť odvezený zo stavby až po schválení objednávateľom. Všetky informácie o vývoze odpadov zo stavby vrátane odsúhlasenia vývozu budú zaznamenané v stavebnom denníku.

Zhotoviteľ sa zaväzuje predložiť potvrdenie o odovzdaní odpadu oprávnenej osobe na ďalšie nakladanie s ním objednávateľovi do 4 pracovných dní od ich obdržania. Pre potreby tejto zmluvy sa potvrdením o odovzdaní odpadu rozumejú vážne lístky vrátane čestného vyhlásenia o nakladaní s odpadom v súlade so zákonom o odpadoch, pri nebezpečných odpadoch sa predkladá aj Sprievodný list nebezpečného odpadu.

Zhotoviteľ sa zaväzuje predložiť objednávateľovi pred začatím stavebných prác registráciu v zmysle § 98 zákona o odpadoch na odpady, ktoré vzniknú jeho stavebnou činnosťou.

Zhotoviteľ sa zaväzuje, že v prípade, ak pri vykonávaní stavebných prác v rámci predmetu tejto zmluvy, vznikne jeho stavebnou činnosťou viac ako 1 tona nebezpečných odpadov, požiada orgán štátnej správy odpadového hospodárstva príslušný podľa miesta vzniku nebezpečných odpadov o udelenie súhlasu v zmysle § 97 ods. 1 písm. f) zákona o odpadoch a právoplatné rozhodnutie o udelení súhlasu predloží objednávateľovi pred začatím stavebných prác.

Zhotoviteľ sa zaväzuje, že so stavebnými prácami, ktoré sú predmetom tejto zmluvy nezačne pred predložením vyššie uvedených dokumentov objednávateľovi.

V prípade nesplnenia povinností zhotoviteľa uvedených vyššie a/alebo v prípade poskytnutia nesprávnych a/alebo neúplných informácii objednávateľovi, má objednávateľ nárok na zaplatenie zmluvnej pokuty vo výške 1000 Eur za každý jednotlivý prípad porušenia uvedenej povinnosti. Nárok objednávateľa na náhradu škody nie je zaplatením zmluvnej pokuty dotknutý. V prípade ak bude Objednávateľovi uložená pokuta zo strany príslušných úradov v dôsledku porušenia vyššie uvedených povinností zhotoviteľom, zhotoviteľ sa zaväzuje do 7 pracovných dní od výzvy objednávateľa nahradiť objednávateľovi všetky náklady spojené s uložením pokuty Objednávateľovi.

1. Zhotoviteľ je povinný bezodkladne odstraňovať akékoľvek znečistenia a poškodenia komunikácií, ku ktorým preukázateľne príde prevádzkou Zhotoviteľa.
2. Zhotoviteľ je povinný pri realizácii diela dodržiavať všetky platné a odporúčané STN, resp. EN a všeobecne záväzné právne predpisy, ktoré sa týkajú jeho činnosti v súvislosti s vykonávaním diela. Pokiaľ porušením týchto predpisov vznikne škoda, hradí ju v plnej výške Zhotoviteľ.
3. Za vyprázdnené stavenisko sa považuje stavenisko upravené na náklady Zhotoviteľa do stavu pred jeho odovzdaním Zhotoviteľovi. O vyprataní staveniska spíšu zmluvné strany protokol.

**Čl. 11 Zmluvné pokuty**

1. V prípade omeškania s peňažným plnením Objednávateľa má Zhotoviteľ nárok na uplatnenie úroku z omeškania vo výške 0,05 % z dlžnej čiastky za každý začatý kalendárny deň omeškania.
2. Ak je Zhotoviteľ v omeškaní s riadnym a/alebo včasným vykonaním diela a/alebo ktorejkoľvek jeho častí, v zmysle článku 6 zmluvy, má Objednávateľ nárok na uplatnenie zmluvnej pokuty vo výške 1000 EUR za každý aj začatý kalendárny deň omeškania za každý jednotlivý prípad porušenia. Za druhý a každý ďalší začatý deň omeškania sa zmluvná pokuta uvedená vyššie zvýši o (0,1\* počet omeškaných dní)% z celkovej ceny diela bez DPH.
3. V prípade omeškania so začatím odstraňovania vád a a/alebo s odstránením zjavných vád v zmysle písm. b) bodu 5. čl. 9 zmluvy a/alebo s odstránením oprávnene reklamovaných záručných vád v zmysle čl. 12 bod 7. zmluvy, a to aj jednotlivo, je Objednávateľ oprávnený účtovať zmluvnú pokutu vo výške 200 EUR bez DPH za každý začatý kalendárny deň omeškania až do doby ich úplného odstránenia.
4. Zhotoviteľ vyhlasuje, že považuje výšky zmluvných pokút za primerané vzhľadom na hodnotu a význam zabezpečovanej povinnosti.
5. Zaplatením zmluvnej pokuty nie je dotknutý nárok na náhradu vzniknutej a preukázanej škody. Zmluvná pokuta sa nezapočítava na náhradu škody. Nárok na náhradu škody bude prednostne uspokojený z poistného plnenia poisťovne Zhotoviteľa a až následne, ak by poistné plnenie poisťovne Zhotoviteľa nepostačovalo na úhradu škody alebo jej časti, resp., ak by poisťovňa odmietla plniť, neuhradenú časť škody, resp. celú škodu uhradí Zhotoviteľ.

**Čl.12 Zodpovednosť za vady a záruka**

1. Zhotoviteľ vyhlasuje, že dielo vymedzené v Čl.3 tejto zmluvy bude mať vlastnosti uvedené v odovzdanej projektovej dokumentácii diela vrátane jej zmien a dodatkov a v technických normách SR, resp. EÚ, a predpisoch, ktoré sa na jeho vyhotovenie vzťahujú ako celok. Zhotoviteľ ručí za to, že zariadenia a materiály dodané pre dielo budú nové a nepoužité. Zhotoviteľ ručí za to, že dielo, jeho časti, materiály, služby sú v súlade s dokumentmi a rozhodnutiami štátnych úradov Slovenskej republiky, s príslušnými právnymi predpismi a STN, resp. EN,
2. Zhotoviteľ vyhlasuje, že dielo je patentovo bez vád a nevykazuje žiadne právne vady. Ďalej sa Zhotoviteľ zaväzuje, že v prípade, pokiaľ príde zo strany tretej osoby voči Objednávateľovi k uplatneniu nároku na akúkoľvek škodu titulom porušenia práva priemyselného alebo iného duševného vlastníctva a v dôsledku použitia diela dohodnutým a/alebo obvyklým spôsobom, danú škodu v plnom rozsahu nahradí.
3. Zhotoviteľ poskytuje na každú časť diela (1. časť diela aj 2. druhú časť diel) samostatne záručnú dobu v celkovej dĺžke 60 mesiacov, pričom záručná doba každej časti diela začína plynúť odo dňa písomného odovzdania a prevzatia príslušnej časti diela v zmysle Čl.9 tejto zmluvy, bez vád a nedorobkov.
4. Zhotoviteľ zodpovedá za zjavné vady, v čase odovzdania príslušnej časti diela. Zjavné vady, ktoré má dielo, resp. časť diela v čase odovzdania, musia byť výslovne uvedené v zápise o odovzdaní a prevzatí príslušnej časti diela s termínom ich odstránenia.
5. Za vady, ktoré vznikli v záručnej dobe, zodpovedá Zhotoviteľ v rozsahu záruky v zmysle tejto zmluvy.
6. Objednávateľ je povinný prípadnú reklamáciu predmetu plnenia uplatniť bezodkladne po jej zistení písomnou formou do rúk oprávneného zástupcu Zhotoviteľa. Objednávateľ v reklamácii vadu popíše a uvedie požadovaný spôsob a postup jej odstránenia.
7. Zhotoviteľ je povinný začať s odstraňovaním prípadných vád do 24 hodín od písomného uplatnenia reklamácie a vady odstrániť bez zbytočného odkladu v termíne dohodnutom s Objednávateľom a na vlastné náklady a zodpovednosť, najneskôr však do 5 dní odo dňa uplatnenia písomnej reklamácie Objednávateľom u Zhotoviteľa.
8. V prípade havarijného stavu je Objednávateľ oprávnený vady odstrániť v nevyhnutnom rozsahu sám alebo ich odstránením poveriť tretiu odborne spôsobilú osobu v cenách pre danú lokalitu, druh prác alebo výrobkov obvyklých. Takto vzniknuté náklady je Zhotoviteľ povinný uhradiť Objednávateľovi do 14 kalendárnych dní odo dňa uznania reklamácie a doručenia príslušnej faktúry vrátane preukázania nutných a účelne vynaložených nákladov na odstránenie reklamovanej vady ako prílohy tejto faktúry.
9. Ak Zhotoviteľ neodstráni oprávnene reklamované vady v termínoch podľa bodu 7. tohto článku a/alebo zjavné vady uvedené v protokole o prevzatí v zmysle písm. b) bodu 5. čl. 9 tejto zmluvy, je Objednávateľ oprávnený tieto vady odstrániť sám alebo ich odstránením poveriť tretiu odborne spôsobilú osobu v cenách pre danú lokalitu, druh prác alebo výrobkov obvyklých. Takto vzniknuté náklady je Zhotoviteľ povinný uhradiť Objednávateľovi do 14 dní odo dňa doručenia príslušnej faktúry a preukázaní nutných a účelne vynaložených nákladov na odstránenie oprávnene reklamovanej vady ako prílohy tejto faktúry.
10. Objednávateľ je povinný Zhotoviteľovi umožniť prístup do priestorov, pokiaľ je to potrebné pre možnosť riadneho odstránenia oprávnene reklamovaných vád.
11. Zhotoviteľ sa zaväzuje po celú dobu realizácie diela a po dobu záručnej doby udržovať na svoje náklady dostatočné poistenie ku krytiu rizík spojených s realizáciou diela podľa tejto zmluvy, minimálne však vo výške 120% celkovej ceny diela.
12. Stavebnomontážne poistenie sa Zhotoviteľ zaväzuje predložiť Objednávateľovi ku dňu začatia s výkonom diela, a to v nasledovnom rozsahu:

Montážne poistenie proti všetkým rizikám:

002 Krytie krížovej zodpovednosti

004 Rozšírené krytie škôd spôsobených pri záručných prácach

102 Osobitné podmienky pre podzemné káble, potrubia a iné zariadenia

103 Výluka strát alebo škôd na úrode, lesoch alebo kultúrach

110 Osobitné dojednanie pre bezpečnostné opatrenia v súvislosti so zrážkami, povodňou a záplavami

117 Osobitné podmienky pre pokladanie vodovodných a kanalizačných potrubí

119 Majetok vo vlastníctve, v užívaní, v opatrovaní alebo v správe poisteného

150 Poistenie pre prípad krádeže alebo lúpeže v mieste poistenia

155 Osobitné podmienky pre poistenie škôd spôsobených náhlym a náhodným únikom znečisťujúcich látok

200 Krytie rizika výrobcu

206 Osobitné podmienky pre hasiace zariadenia a protipožiarnu ochranu.

**Čl. 13 Podstatné porušenie zmluvy – odstúpenie od zmluvy**

1. Objednávateľ a Zhotoviteľ sú oprávnení odstúpiť od zmluvy v prípade podstatného porušenia zmluvných povinností.
2. Za podstatné porušenie zmluvných povinností na strane Objednávateľa sa považuje:
   1. omeškanie s povinnosťou platby ceny diela podľa Čl. 4 tejto zmluvy po dobu dlhšiu ako 30 kalendárnych dní. Zhotoviteľ v tomto prípade môže využiť právo na predĺženie termínu plnenia predmetu zmluvy o dobu omeškania,
3. Za podstatné porušenie zmluvných povinností na strane Zhotoviteľa sa považuje najmä:

* omeškanie s plnením termínu uvedeného v bode 1. čl. 6 tejto zmluvy o dobu dlhšiu ako 10

dní

* vykonávanie diela v rozpore s touto zmluvou, resp. s príslušnými právnymi predpismi vzťahujúcimi sa na riadne vykonanie diela
* podanie návrhu voči Zhotoviteľovi na vyhlásenie konkurzu alebo návrhu na povolenie reštrukturalizácie Zhotoviteľa alebo vyhlásenie konkurzu na majetok Zhotoviteľa alebo povolenie reštrukturalizácie Zhotoviteľa a/alebo vstúpenie Zhotoviteľa do likvidácie
* porušenie povinností Zhotoviteľa vyplývajúcich mu z Organizačnej smernice – Bezpečnostné pravidlá pre zamestnancov iných organizácií (kontraktorov) (Príloha č. 7 )
* ak Zhotoviteľ nebol v čase uzavretia zmluvy zapísaný v Registri partnerov verejného sektora alebo ak bolo právoplatne rozhodnuté o výmaze Zhotoviteľa z Registra partnerov verejného sektora podľa príslušných ustanovení zákona č. 315/2016 Z. z. v platnom znení počas trvania tejto zmluvy
* ak subdodávateľ v kontexte §11 ods. 1 ZVO a §2 ods. 1 písm. a) bod 7 zákona č. 315/2016 Z. z. v platnom znení nebol v čase uzavretia zmluvy alebo jej dodatku zapísaný v Registri partnerov verejného sektora alebo bolo právoplatne rozhodnuté o jeho výmaze z Registra partnerov verejného sektora počas trvania zmluvy

Odstúpenie od zmluvy musí byť vykonané písomne, podpísané oprávnenými zástupcami zmluvných strán a doručené druhej strane, pričom účinky odstúpenia nastávajú dňom jeho doručenia.

1. Pokiaľ Objednávateľ odstúpi od zmluvy z dôvodov na strane Zhotoviteľa (bod 3. tohto článku zmluvy), Zhotoviteľ buď okamžite alebo ku dňu stanovenému v oznámení o odstúpení:
   * + - 1. zastaví všetky ďalšie práce s výnimkou tých prác, ktoré môže Objednávateľ špecifikovať v oznámení o odstúpení od zmluvy len za účelom, aby ochránil časť už vykonaného diela
         2. ukončí všetky subdodávateľské zmluvy s výnimkou tých ktoré sú postúpené Objednávateľovi v znení písm. d) tohto bodu článku 13. zmluvy
         3. odovzdá Objednávateľovi časti diela vykonané Zhotoviteľom k dátumu oznámenia o odstúpení od zmluvy
         4. postúpi Objednávateľovi všetky práva, vlastnícke právo a pohľadávky Zhotoviteľa k dielu a materiálom v stavu ku dňu odstúpenia a pokiaľ to Objednávateľ požaduje i ku ktorýmkoľvek subdodávateľským zmluvám uzatvoreným medzi Zhotoviteľom s jeho subdodávateľmi
         5. prenechá Objednávateľovi všetky výkresy, špecifikáciu a iné dokumenty pripravené Zhotoviteľom alebo jeho subdodávateľmi v súvislosti s s dielom, v stave ku dňu odstúpenia
         6. umožní Objednávateľovi nechať dokončiť dielo treťou stranou

4.1 Objednávateľ môže vstúpiť na stavenisko a vykázať Zhotoviteľa a Objednávateľ môže dokončiť dielo sám alebo prostredníctvom akejkoľvek tretej strany, s čím Zhotoviteľ podpisom tejto zmluvy vyjadruje svoj bezvýhradný súhlas.

1. V prípade odstúpenia od zmluvy ktoroukoľvek zo zmluvných strán, Zhotoviteľ poskytuje záruku za činnosti vykonané podľa tejto zmluvy do dňa doručenia odstúpenia druhej zmluvnej strane.
2. Objednávateľ môže bez akýchkoľvek sankcií odstúpiť od zmluvy aj v prípade, ak ešte nedošlo k plneniu zo zmluvy a výsledky administratívnej finančnej kontroly SO neumožňujú financovanie výdavkov vzniknutých z obstarávania tovarov, služieb, stavebných prác, alebo iných postupov.

**Čl. 14 Nebezpečenstvo škody na veci, vlastníctvo veci, iné nebezpečenstvo**

1. Zhotoviteľ vyhlasuje, že pre výkon činností spojených s riadnou realizáciou diela podľa Čl.3 tejto zmluvy jeho zamestnanci spĺňajú odbornú spôsobilosť podľa platných príslušných vyhlášok a noriem SR, resp. EÚ.
2. Zhotoviteľ je zodpovedný za starostlivosť o dielo alebo akúkoľvek jeho časť až do okamihu podpisu protokolu o prevzatí príslušnej časti diela bez vád a nedorobkov oprávnenými zástupcami zmluvných strán a odstráni na svoje vlastné náklady škody, ktoré môžu vzniknúť na diele alebo jeho časti z akéhokoľvek dôvodu a kedykoľvek v tejto dobe. Zmluvné strany sa dohodli, že nebezpečenstvo škody na veci nesie Zhotoviteľ až do okamihu riadneho dokončenia a písomného prevzatia príslušnej časti diela Objednávateľom v zmysle čl. 9 tejto zmluvy.
3. Vlastnícke právo k zariadeniu, materiálu alebo veciam tvoriacim dielo alebo jeho časť prechádza zo Zhotoviteľa na Objednávateľa okamihom ich pevného zabudovania do diela, alebo ich zaplatením, podľa toho čo nastane skôr.
4. Zhotoviteľ zodpovedá za všetky preukázané škody, ktoré vzniknú v dôsledku vykonávania diela Zhotoviteľom tretím osobám a Objednávateľovi. Zhotoviteľ je povinný tieto vzniknuté škody uhradiť, ak nebudú uhradené prostredníctvom poisteného plnenia.
5. Odovzdaním príslušnej časti diela sa Objednávateľ stáva vlastníkom duševného vlastníctva, ktoré bolo pre dielo, jeho príslušnú časť, použité. Zhotoviteľ dáva súhlas pre následné použitie, ako aj úpravu predmetu duševného vlastníctva vzťahujúceho sa k dielu. Objednávateľ je oprávnený poskytovať predmet duševného vlastníctva vzťahujúci sa k dielu tretím stranám pre prípadnú úpravu resp. rozšírenie.

**Čl. 15 Vyššia moc**

1. Ak Zhotoviteľ nemôže splniť svoje záväzky pre vopred nepredpokladané skutočnosti, ktoré sa nepodarí ovplyvniť jemu, alebo jeho dodávateľom, napr. vojna, zásah vyššej moci, vnútorné nepokoje, prírodné katastrofy, štrajky s výnimkou štrajkov u Zhotoviteľa alebo jeho dodávateľov, tak termín plnenia sa posúva o primerane danú dobu. Za prípad vyššej moci sa nepovažuje neplnenie povinností subdodávateľov Zhotoviteľa či už z dôvodov na ich strane a/alebo z dôvodov vyššej moci.
2. Ak bude Zhotoviteľovi znemožnené splnenie jeho povinností vyskytnutím sa vyššej moci po dobu viac ako 2 mesiace, môže Zhotoviteľ od zmluvy odstúpiť. To isté právo má aj Objednávateľ, ak sa vykonanie diela v dôsledku posunutia termínu stalo bezpredmetným. Odstúpenie od zmluvy musí byť písomné, podpísané oprávneným zástupcom odstupujúcej strany a doručené druhej zmluvnej strane. Doručením nastávajú účinky odstúpenia. Zmluvné strany si vysporiadajú prípadné vzájomné nároky do 45 dní odo dňa doručenia odstúpenia.
3. Dovolať sa nemožnosti plnenia v dôsledku vyššej moci v zmysle bodu 1 tohto článku môže len zmluvná strana, ktorá skutočnosť napĺňajúca znaky vyššej moci druhej zmluvnej strane písomne oznámila bezodkladne potom, čo tieto skutočnosti zistila.

**Čl.16 Ďalšie ustanovenia**

1. Zamestnanci Zhotoviteľa sú povinní pri vykonávaní prác dodržiavať a rešpektovať všetky právne predpisy ako aj interné predpisy Objednávateľa upravujúce bezpečnosť a ochranu zdravia pri práci a požiarnu ochranu. Pokiaľ porušením týchto predpisov vznikne škoda, hradí ju v plnej výške Zhotoviteľ. S internými predpismi Objednávateľa budú preukázateľne oboznámení pred začatím prác oprávneným zamestnancom Objednávateľa. Pri spolupôsobení zamestnancov oboch zmluvných strán na jednom pracovisku je za nich zodpovedná každá strana samostatne.
2. V prípade, že práce vykonávajú dvaja a viac zamestnancov Zhotoviteľa naraz, je Zhotoviteľ povinný písomne určiť vedúceho pracovnej skupiny, ktorý bude zodpovedný za výkon prác a koordináciu výkonu s oprávneným zamestnancom Objednávateľa.
3. Za úpravu objektov a teritória, použitých pre účely realizácie diela podľa tejto zmluvy, od zvyškového materiálu vzniknutého pri plnení diela a za jeho odvoz zodpovedá Zhotoviteľ.
4. Práva a povinnosti zmluvných strán vyplývajúce z tejto zmluvy prechádzajú v plnom rozsahu na ich právnych nástupcov.
5. Je zakázané zamestnancom Zhotoviteľa ako aj zamestnancom subdodávateľov pohybovať a zdržiavať sa mimo staveniska.
6. Zhotoviteľ pred začatím vykonávania diela predloží Objednávateľovi menný zoznam zamestnancov s uvedením:

- mena a priezviska

* čísla občianskeho preukazu
* termínu absolvovania vstupného školenia v Duslo, a. s.
* OBP, PO a environmentálne.

Tieto údaje budú slúžiť pre vystavenie povolenia vstupu do areálu Objednávateľa.

1. Objednávateľ je obchodná spoločnosť, ktorá prevádzkuje chemickú výrobu. S cieľom znížiť riziko ohrozenia zdravia zamestnancov, dodávateľov a ostatných obchodných partnerov, ale aj okolitého obyvateľstva a eliminovať nežiaduce vplyvy na životné prostredie, prijala spoločnosť Duslo, a.s. podmienky správania v areáli spoločnosti, ktorými sa riadia všetky subjekty vstupujúce do areálu a/alebo nachádzajúce sa v areáli, a ktoré sú neoddeliteľnou súčasťou tejto zmluvy. Neoddeliteľnou súčasťou tejto zmluvy ako príloha č. 7 sú Všeobecné zmluvné podmienky Duslo, a. s.(ďalej len „VZP Duslo, a.s.“) a Organizačná smernica - Bezpečnostné pravidlá pre zamestnancov iných organizácií (kontraktorov) a jej prílohy (ďalej iba ako „Bezpečnostné pravidlá“), ktoré sú zverejnené na <https://www.duslo.sk/sk/informacie-pre-partnerov> a pre Zhotoviteľa sprístupnené prostredníctvom prihlasovacieho mena a hesla, ktoré boli Objednávateľom Zhotoviteľovi odovzdané pred podpisom zmluvy.

Zhotoviteľ berie na vedomie, že porušenie povinností špecifikovaných vo VZP Duslo, a.s. a v Bezpečnostných pravidlách je sankcionované v zmysle ich ustanovení, pričom Zhotoviteľ vyhlasuje, že tieto sankcie považuje za primerané vzhľadom na druh a význam zabezpečovaných povinností. Zhotoviteľ vyhlasuje a podpisom tejto zmluvy potvrdzuje, že bol s obsahom VZP Duslo, a.s., s obsahom Bezpečnostných pravidiel pred podpisom tejto zmluvy riadne oboznámený. Zhotoviteľ ďalej podpisom tejto zmluvy potvrdzuje, že s obsahom VZP Duslo, a.s., s obsahom Bezpečnostných pravidiel bez výhrad súhlasí a zaväzuje sa dobrovoľne plniť a dodržiavať povinnosti v nich obsiahnuté. Zhotoviteľ sa zároveň zaväzuje oboznámiť svojich zamestnancov a subdodávateľov s obsahom VZP Duslo, a.s., s obsahom Bezpečnostných pravidiel a zabezpečiť dodržiavanie povinností v nich obsiahnutých aj voči jeho zamestnancom a subdodávateľom

1. Zhotoviteľ berie na vedomie, že porušenie povinností špecifikovaných vo VZP Duslo, a.s. je sankcionované v zmysle ich ustanovení, pričom tieto sankcie považuje za primerané vzhľadom na druh a význam zabezpečovaných povinností.
2. Zhotoviteľ sa zaväzuje strpieť výkon kontroly/auditu súvisiaceho s dodávaným tovarom, službami a stavebnými prácami kedykoľvek počas platnosti a účinnosti Zmluvy o poskytnutí NFP, a to oprávnenými osobami na výkon tejto kontroly/auditu a poskytnúť im všetku potrebnú súčinnosť.

**Čl.17 Záverečné ustanovenia**

1. Táto zmluva nadobúda platnosť dňom podpisu oprávnenými zástupcami obidvoch zmluvných strán a účinnosť po súčasnom splnení odkladacích podmienok účinnosti, ktorými sú:
   1. schválenie postupov verejného obstarávania zo strany riadiaceho orgánu;
   2. doručenie jednostranného oznámenia o vstúpení zmluvy do účinnosti zo strany Objednávateľa Zhotoviteľovi
2. Meniť alebo dopĺňať zmluvu je možné len formou písomných dodatkov, potvrdených oprávnenými zástupcami zmluvných strán, a to najmä postupom uvedeným v článku 3 bod 3 tejto zmluvy.
3. V prípade rozporu medzi ustanoveniami tejto zmluvy a jej prílohami, platí, že ustanovenia tejto zmluvy majú prednosť pred ustanoveniami jej príloh.
4. Zmluvné strany sa dohodli na náhradnom doručovaní písomností určených druhej zmluvnej strane, a to aj pre prípady, ak doporučená zásielka obsahuje právny úkon smerujúci k zmene alebo zániku zmluvného záväzku. Na základe dohody o náhradnom doručovaní sa za doručenú považuje písomnosť zaslaná doporučenou poštou na adresu sídla adresáta, a to márnym uplynutím úložnej lehoty na pošte, alebo dňom jej vrátenia druhej zmluvnej strane, ak je písomnosť vrátená z dôvodu jej nedoručiteľnosti, alebo odmietnutia prevziať zásielku.
5. Ak niektoré ustanovenia tejto zmluvy sú alebo sa stanú neplatnými a/alebo nevykonateľnými, ostáva nedotknutá platnosť alebo vykonateľnosť ostatných časti zmluvy. Zmluvné strany sa pre tento prípad dohodli nahradiť neplatné resp. nevykonateľné ustanovenia platnými a vykonateľnými, ktoré čo najlepšie dosahujú zamýšľaný účel.
6. Táto zmluva sa spravuje príslušnými ustanoveniami Zákona č. 513/1991 Zb. Obchodný zákonníka v platnom znení, prípadne inými súvisiacimi právnymi predpismi. Akékoľvek spory vzniknuté z a/alebo v súvislosti s touto zmluvou budú riešené pred súdmi Slovenskej republiky v súlade so Zákonom 160/2015 Z. z. Civilný sporový poriadok.
7. Zhotoviteľ nie je oprávnený previesť práva a povinnosti zo zmluvy, ako aj postúpiť pohľadávku vzniknutú z a/alebo v súvislosti so zmluvou bez predchádzajúceho súhlasu Objednávateľa.
8. Pokiaľ Zhotoviteľ využije na plnenie predmetu zmluvy subdodávateľa, v prípade zmeny subdodávateľa počas trvania tejto zmluvy, je Zhotoviteľ povinný najneskôr do 15 dní, odo dňa, kedy má zmena subdodávateľa nastať, oznámiť Objednávateľovi zmenu subdodávateľa a v tomto oznámení uviesť minimálne nasledujúce informácie:

- podiel zákazky, ktorý má v úmysle zadať tretím osobám;

- navrhovaných subdodávateľov, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia

- predmety subdodávok a

- čestné vyhlásenie, že nový subdodávateľ je oprávnený poskytovať službu, ktorá je predmetom subdodávky; je spôsobilý, odborný a má dostatočné skúsenosti s realizovaním prác uvedených v subdodávke

- je zapísaný v registri partnerov verejného sektora podľa osobitného predpisu - Zákon 315/2016 Z. z. o registri partnerov verejného sektora a o zmene a doplnení niektorých zákonov, ak má povinnosť zapisovať sa do registra partnerov verejného sektora

1. Táto zmluva je vyhotovená v štyroch rovnopisoch, z toho dva rovnopisy sú vyhotovené pre Objednávateľa a dva rovnopisy pre Zhotoviteľa.
2. Neoddeliteľnou súčasťou tejto zmluvy sú jej prílohy so záväznosťou podľa nasledovného poradia:

Príloha č. 1: Súťažné podklady

Príloha č. 2: Cenová ponuka Zhotoviteľa č. .........................

Príloha č. 3: Harmonogram – predloží úspešný uchádzač pred podpisom zmluvy

Príloha č. 4: Vzor bankovej záruky za dobre prevedenie diela písomne odsúhlasený Objednávateľom

Príloha č. 5: Vzor bankovej záruky za záručnú dobu vopred odsúhlasený Objednávateľom

Príloha č. 6: Vzor zmenového listu

Príloha č. 7: Všeobecné zmluvné podmienky Duslo, a.s. + Cenník vstupov

Bezpečnostné pravidlá pre zamestnancov iných organizácii (kontraktorov)

Príloha č. 8: Poistná zmluva zodpovednosti za škodu / Zhotoviteľa/– fotokópia príslušnej časti PZ – predloží úspešný uchádzač ku dňu začatia s výkonom diela

Príloha č. 9: Výpis z obchodného registra Zhotoviteľa a jeho subdodávateľov nie starší ako 3 mesiace – predloží úspešný uchádzač

Príloha č. 10: Zoznam subdodávateľov – predloží úspešný uchádzač

Príloha č. 11: Údaje o vzdelaní a odbornej praxi

Príloha č. 12: Údaje o strojovom, prevádzkovom alebo technickom vybavení

Príloha č. 13: Certifikát Systému manažérstva kvality ISO 9001

Príloha č. 14: Certifikát Systému manažérstva bezpečnosti a ochrany zdravia pri práci OHSAS 18001 alebo ekvivalent

Príloha č. 15: Kontrolný a skúšobný plán

Príloha č. 16: Podrobný plán BOZP

Príloha č. 17: Plán likvidácie odpadov vrátane vytvorenia plánu ich evidencie vypracovaný podľa opisu predmetu zákazky

V Šali, dňa: V ................................ dňa:

Duslo, a.s. ................................

.............................................. ............................................

**Ing. Petr Bláha** ................................

podpredseda predstavenstva ................................

Duslo, a.s. ................................

...........................................

**Ing. Roman Protuš**

člen predstavenstva

Duslo, a.s.